Document ID: 32004D0400

Komisijas Lēmums
(2004. gada 26. aprīlis),
ar kuru dalībvalstīm atļauj pagarināt pagaidu atļaujas, kas izsniegtas par jauno aktīvo vielu profoksidimu
(izziņots ar dokumenta numuru C(2004) 1512)
(Dokuments attiecas uz EEZ)
(2004/400/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], un jo īpaši tās 8. panta 1. punkta ceturto daļu,
tā kā:
(1) Saskaņā ar Direktīvas 91/414/EEK 6. panta 2. punktu Spānija 1998. gada martā saņēmusi pieteikumu no BASF AG par aktīvās vielas profoksidima iekļaušanu (bijušie nosaukumi - klefoksidims, BAS 625H) Direktīvas 91/414/EEK I pielikumā. Ar Lēmumu 1999/43/EK [2] tika apstiprināts, ka dokumentācija ir pilnīga un principā to var uzskatīt par atbilstošu minētās direktīvas II un III pielikumā noteiktajām prasībām attiecībā uz datiem un informāciju.
(2) Apstiprinājums par to, ka dokumentācija ir pilnīga, bija nepieciešams, lai to varētu rūpīgi pārbaudīt un lai dalībvalstis augu aizsardzības līdzekļiem, kas satur minētās aktīvās vielas, varētu piešķirt pagaidu atļaujas uz laiku līdz trijiem gadiem, ievērojot Direktīvas 91/414/EEK 8. panta 1. punkta nosacījumus, un jo īpaši noteikumu par aktīvās vielas un augu aizsardzības līdzekļa sīku novērtējumu atbilstoši šajā direktīvā noteiktajām prasībām.
(3) Profoksidima ietekme uz cilvēku veselību un vidi novērtēta atbilstīgi Direktīvas 91/414/EEK 6. panta 2. un 4. punkta noteikumiem attiecībā uz izmantošanas veidiem, kādus paredzējis pieteikuma iesniedzējs. Ziņotāja dalībvalsts 2001. gada 28. martā Komisijai iesniegusi novērtējuma pārskata projektu.
(4) Ziņotāja dalībvalsts pēc novērtējuma pārskata projekta iesniegšanas joprojām pārbauda dokumentāciju un Direktīvā 91/414/EEK paredzētajā termiņā nav iespējams veikt pilnīgu novērtējumu.
(5) Novērtēšanas gaitā līdz šim nav bijis iemesla neatliekamai rīcībai, tāpēc jādod dalībvalstīm iespēja saskaņā ar Direktīvas 91/414/EEK 8. pantu par 24 mēnešiem pagarināt pagaidu atļaujas, kas piešķirtas attiecībā uz augu aizsardzības līdzekļiem, kuri satur profoksidimu, ņemot vērā dokumentācijas pārbaudes turpināšanos. Paredzams, ka novērtēšanas un lēmuma pieņemšanas process, pieņemot lēmumu par profoksidima iespējamo iekļaušanu I pielikumā, tiks pabeigts 24 mēnešos.
(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠĀDU LĒMUMU.
1. pants
Dalībvalstis uz laiku līdz 24 mēnešiem no šā lēmuma pieņemšanas dienas drīkst pagarināt pagaidu atļaujas augu aizsardzības līdzekļiem, kas satur profoksidimu.
2. pants
Šis lēmums ir adresēts dalībvalstīm.
Briselē, 2004. gada 26. aprīlī

Labels: 3
6